stanford-oval/wikipedia huggingface dataset:
דור-כוריגלזו
מצב האתר

נכון לתחילת העשור השני של המאה ה־21, האתר סובל מנזק סביבתי וההתפתחות האורבנית של בגדאד. האתר סובל גם מתהליכי שחיקה של גורמי טבע כמו גשם, ומי תהום בעיקר בצידו הדרום־מערבי. הזיקורת נמצא בסכנת קריסה, אלא אם ינקטו אמצעים לשימור וחיזוקו.
בסמוך לאתר ממשיכים לבנות אזורי תעשייה, ופרברי העיר מתרחבים ומקרבים לאתר. בנוסף בסמוך לחומה המקיפה את האתר יש התרחבות של שטחים חקלאיים הגורמים למתיחות.
בשנות ה־80 של המאה ה־20, ניהל הצבא העיראקי תמרונים צבאיים, כולל חפירת תעלות, במיוחד בצידו הדרום־מערבי. תמרונים אלה הסבו נזק לאתר. בזמן מלחמת עיראק שהתרחשה במרץ 2003, הזיקורת לא נפגע, אבל לאחר נפילתו של סאדם חוסיין, האתר ניטש ונבזז. המבנה ששימש כמוזיאון ומרכז מבקרים, בניין מנהלה ומסעדה ששרתו את המבקרים נהרס. חלק מהממצאים הארכאולוגיים שהיו במוזיאון הועברו למקום מבטחים בבגדאד, אבל השאר נבזז. פקידי ממשל מקומיים וצבא ארצות הברית שאחראים על הביטחון באזור החלו להכין תוכנית לשיפוץ האתר. בשנת 2008, גויסו אנשים כי לתכנן את שיפוץ האתר ההיסטורי, כשהמטרה היא גם לספק מקומות עבודה לתושבי האזור. אבל התוכנית לא התממשה עקב היעדר תמיכה מהמשרד העיראקי להיסטוריה ושרידים (Iraq Ministry of History and Ruins)
ראו גם

כשים
מלכי בבל
לקריאה נוספת

Taha Baqir, Aqar Quf, Directorate General of Antiquities in Baghdad. 1959
Taha Baqir, Iraq government excavations at 'Aqar Quf. 1942–1943
O. R. Gurney, Texts from Dur-Kurigalzu, Iraq. vol. 11, no. 1, pp. 131–149, 1949
O. R. Gurney, Further Texts from Dur-Kurigalzu, Sumer. vol. 9, pp. 21–34, 1953
Tomabechi, Yoko. Wall Paintings from Dur Kurigalzu. Journal of Near Eastern Studies, 42 (1983): 123–131.
Kühne, Harmut. 'Aqar Quf. The Oxford Encyclopedia of Archaeology in the Near East. Oxford, 1997. Vol. I, pp. 156–157.
A. Al-Khayyat, Aqar Quf. Capitale des Cassites. Dossiers d'Archéologie, no. 103, pp. 59–61, 1986
T Clayden, Moulded Mud-Brick at Dur Kurigalzu(הקישור אינו פעיל). Al-Rafidan, vol. 21, pp. 71–83, 2000
Niek Veldhuis, Kurigalzu'S Statue Inscription. Journal of cuneiform studies, vol. 60, pp. 25–51, 2008
Seth Richardson, The Collapse of a Complex State, A Reappraisal of the End of the First Dynasty of Babylon 1683–1597 B.C., Columbia University, 2002
Walter Sommerfield, J. M. Sasson, ed. The Kassites of Ancient Mesopotamian: Origins, Politics, and Culture. vol 2 of "Civilizations of the Ancient Near East", Charles Scribner's Sons, 1995
הערות שוליים

↑  Activities of the Institute of Archaeological Sciences and of the Centre for the Restoration of Monuments in Baghdad
↑  Ata K. Jasim et al., "Tell Abu Shijar, near 'Aqar Quf: Summary of excavations". vol. 127, no. 2, pp. 155-166, 2006
↑  Resurrecting the ruins of Aqar Quf, Travis J. Tritten - Stars and Strips Mideast edition 2009-01-25
| מסופוטמיה |
| --- | --- | --- |
| ממלכות בתקופת הברונזה | ממלכות בתקופת הברונזה |  |
| שומר | אומה • אור • ארידו • ארך • אשנונה • באד-טיבירה • בורסיפה •  דיר • לגש • מלגיום • נגירסו • ניפור • סיפר • כיש • שדופום • שורופק |  |
| עילם | שושן • אנשאן |  |
| אכד | אכד • מארי • גותים |  |
| אמורים | אמר • תותול • איסין • ארך • לרסה • בבל • כיש • מרי • תרקה • ימחֿד • אכלתום |  |
| בבל | התקופה הבבלית הקדומה • כשים • האימפריה הבבלית החדשה • כשדים • דור-כוריגלזו |  |
| אשור | אשור • כלח • דור שרוכין • נינוה • חרן • אימגור-אנליל • האימפריה האשורית החדשה |  |
| חור | מיתני • אורקש • נוזי • אוררטו |  |
| נושאים מרכזיים | נושאים מרכזיים |  |
| ממשל | מלכי שומר • מלכי אשור • מלכי בבל |  |
| מיתולוגיה | מיתולוגיה מסופוטמית • הוראות שורופק • אנומה אליש • עלילות גילגמש • מרדוך • קינת ניפור • הדת הבבלית אשורית |  |
| שפה | כתב יתדות • אלפבית ארמי • שומרית • אכדית • אמורית • עילמית • חורית • ארמית |  |
| נהרות | פרת • חידקל • חבור • בליח • דיאלא • הזב הגדול • הזב הקטן |  |
| --- | --- |
בקרת זהויות :  GND: 104494546X  VIAF: 5328155345601106430005   WorldCat (עם VIAF): 5328155345601106430005 
חייל אמריקאי משקיף על מתחם המקדשים ממדרגות הזיקורת. החיילים הגיעו לאתר במרץ 2010, במסגרת סקר הנדסי לקראת לשיקום האתר.
הכניסה לאתר, מרץ 2010
הבחירות ללוק סבהה (1991)

הבחירות ללוק סבהה ב-1991 התקיימו בשלושה פעימות, ב-20 מאי, ב-12 וב-15 ביוני. הבחירות קבעו את הרכב הלוק סבהה העשירי.
רקע

הבחירות הקודמות ללוק סבהה התקיימו בנובמבר 1989, והובילו להקמת ממשלה בידי הג'נטה דאל ובעלות בריתה, שנתמכה מבחוץ הן על ידי מפלגת העם ההודית והן על ידי המפלגות הקומוניסטיות, ובראשות הממשלה עמד ו. פ. סינג. מעמדה המתחזק של מפלגת העם ההודית הוביל את מנהיגה, לאל קרישנה אדוואני לקיים בספטמבר ואוקטובר 1990 את ראם ראת' יטרה (אנ'), מסע אל עבר איודיה ומסגד באבור שבה, שנחשב למקום לידת האל ראמה. המסע, שחצה את מרבית מדינות הודו, נועד להביא לבניית מקדש הינדואי במקום המסגד, שנחשב בעיני תומכי ההינדוטבה כסמל לדיכוי ההינדואים בידי המוסלמים במהלך שליטתם בהודו. אדוואני נעצר ב-23 באוקטובר, לאחר שחצה את גבול מאוטר פרדש לביהר שהייתה בשליטת הג'נטה דאל. בעקבות כך משכה המפלגה את תמיכתה בממשלה, וסינג הפסיד בהצעת אי-אמון ב-7 בנובמבר. ב-10 בנובמבר הושבע צ'אנדרה שקאר לראש ממשלת הודו בראשות פלג בן 64 חברי הלוק סבהה, שהתפצל מהג'נטה דאל וזכה לתמיכה מבחוץ של הקונגרס הלאומי ההודי. הממשלה הייתה קצרת ימים, ונפלה במרץ 1991 לאחר שהקונגרס החרימה את ישיבות הלוק סבהה לאחר שפעילי המפלגה תפסו שני שוטרים שביצעו מעקב על ביתו של נשיא המפלגה רג'יב גנדי, ודרשה להעמיד את האשמים לדין. שקאר התפטר מתפקיד ראש הממשלה.
קמפיין הבחירות של הקונגרס טען התמקד סביב אי יציבות שתי הממשלות הקודמות, וטען כי רק הקונגרס יוכל להביא ליציבות. מפלגת העם ההודית הפכה את סכסוך איודיה וההינדוטבה למרכז הקמפיין שלה, והחזית המאוחדת, שכללה את הג'נטה דאל והמפלגות הקומוניסטיות התמקדו בצדק חברתי וקידמו את הצעת ועדת מנדל (אנ'), שעסק בקידום הקאסטות הנמוכות והענקת העדפה מתקנת לחבריהם.
ב-21 במאי, יום לאחר הפעימה הראשונה בבחירות, נרצח נשיא הקונגרס רג'יב גנדי בפיגוע התאבדות במהלך עצרת בחירות בטמיל נאדו. ההתנקשות בוצעה על ידי טיגריסי השחרור של טמיל אילם, מחתרת ומליציה טמילית שנאבקה בממשלת סרי לנקה במהלך מלחמת האזרחים בסרי לנקה, ובוצעה כתגובה להחלטת רג'יב לשלוח כוח שמירת סדר הודי למדינה במהלך כהונתו כראש ממשלה. בפיגוע נהרגו 16 איש נוספים, והוא סייע לעורר תמיכה עממית בקונגרס הלאומי ההודי. סירובה של אלמנת רג'יב, סוניה גנדי לעמוד בראש המפלגה, וגילם הצעיר של ילדיהם, שלא יכלו למלא את מקום אביהם, גרם למפלגה להעמיד בראשותה את פ"ו נרסימהה ראו, ולראשונה מ-1964 עמד בראשות המפלגה אדם שאינו בן למשפחת גנדי.
בעקבות הרצח נדחו שני הסבבים המאוחרים של ההצבעה, שנועדו להתקיים ב-23 ו-25 במאי, ל-12 ו-15 ביוני.
במקביל לבחירות הארציות התקיימו בחירות בהריאנה, קרלה, טמיל נאדו ומערב בנגל.
תוצאות הבחירות

הבחירות לא נערכו בפנג'אב (בעלת 13 נציגים) וג'אמו וקשמיר (6 מושבים). בנוסף, ב-17 מחוזות בחירה נדחו הבחירות, עקב מות מועמד או התפטרות.
| 0 | 1 | 2 | 3 | 4 | 5 |
| --- | --- | --- | --- | --- | --- |

| מפלגה | מפלגה | מושבים | קולות | אחוזים | שינוי |
|  | הקונגרס הלאומי ההודי | 232 | 99,799,403 | 36.26% | 47 |
|  | מפלגת העם ההודית | 120 | 55,345,075 | 20.11% | 35 |
|  | ג'נטה דאל | 59 | 32,589,180 | 11.84% | 84 |
|  | המפלגה הקומוניסטית של הודו (מרקסיסטית) | 35 | 16,954,797 | 6.16% | 2  |
|  | ג'נטה | 5 | 9,267,096 | 3.37% | 5  |
|  | טלוגו דזאם | 13 | 8,223,271 | 2.99% | 11  |
|  | המפלגה הקומוניסטית של הודו | 14 | 6,851,114 | 2.49% | 2  |
|  | דראווידה מונטרה קזגאם | 0 | 5,741,910 | 2.09% |  |
|  | אנה דראווידה מונטרה קזגאם הכלל הודית | 11 | 4,470,542 | 1.69% | 11 |
|  | בהוג'אן סמג' | 2 | 4,420,719 | 1.61% | 1  |
|  | שיוו סנה | 4 | 2,208,712 | 0.68% |  |
|  | המפלגה סוציאליסטית המהפכנית | 4 | 1,749,730 | 0.64% |  |
|  | אסום ג'אנה פרישד | 1 | 1,489,898 | 0.54% | 1  |
|  | ג'הרקאנד מוקטי מורצ'ה | 6 | 1,481,900 | 0.54% | 3  |
|  | ג'נטה דאל (גוג'ראט) | 1 | 1,399,702 | 0.51% | חדש |
|  | פטאלי מקאל קטצ'י | 0 | 1,283,065 | 0.47% |  |
|  | גוש הקדמה הכלל הודי | 3 | 1,145,015 | 0.42% |  |
|  | הקונגרס ההודי (סוציאליסטי) – סראט צ'אנדרה סינה | 1 | 982,954 | 0.36% |  |
|  | הליגה המוסלמית ועידת מדינת קרלה | 2 | 845,418 | 0.31% |  |
|  | כל הודו מג'ילס-א-איתאהדול מוסלמין | 1 | 456,900 | 0.17% |  |
|  | קרלה קונגרס (M) | 1 | 384,255 | 0.14% |  |
|  | הריאנה ויקאס | 1 | 331,794 | 0.12% | חדש |
|  | הוועדה העממית של נגאלאנד | 1 | 328,015 | 0.12% | 1  |
|  | מפלגת אנשי מניפור | 1 | 169,692 | 0.06% | 1  |
|  | ועדת דרישת המדינה האוטונומית | 1 | 139,785 | 0.05% | 1  |
|  | סיקים סנגרמה פרישד | 1 | 106,247 | 0.04% |  |
| ‏121 מפלגות נוספות | ‏121 מפלגות נוספות | 0 |  |  |  |
|  | עצמאיים | 1 | 11,441,688 | 4.16% |  |
| שני נציגי הקהילה האנגלית-הודית (ממונים) | שני נציגי הקהילה האנגלית-הודית (ממונים) | 2 | – |  |  |
| סך הכל | סך הכל | 523 | 275,206,990 | 100.00 |  |
1 2  ביחד עם פנג'אב
תוצאות הבחירות > פנג'אב וג'אמו וקשמיר

בשתיים ממדינות הודו לא נערכו בחירות במועדן: פנג'אב וג'אמו וקשמיר. בג'אמו וקשמיר (6 מושבים) לא נערכו בחירות כלל, עקב חוסר יציבות ואלימות. בפנג'אב נועדו להתקיים בחירות ללוק סבהה ולאספה המחוקקת של פנג'אב ב-22 ביוני, לאחר שצ'אנדרה שקאר הגיע להסכם עם הגורמים הסיקים המתונים יחסית שהביעו את הסכמתם שלא לנצל את מערכת הבחירות לצורך עצמאות קהלסטן. הקונגרס הביעה התנגדות להסכם, ורג'יב גנדי הודיע כי אם יגיע לשלטון ימנע את קיום הבחירות. הבחירות שהוחרמו על ידי הקונגרס ומפלגות השמאל, נדחו שלושים שעות קודם התחלת ההצבעה ולאחר השבעת ממשלת הקונגרס ב-21 ביוני, כשקצין הבחירות הראשי הודיע על דחייתם ל-25 בספטמבר, עקב אלימות נרחבת של בדלנים סיקים שביקשו להחרים את הבחירות. הצעד גרם להחרמת החירות על ידי מרבית המפלגות הסיקיות. הבחירות נערכו רק ב-19 בפברואר, ומרבית המפלגות הסיקיות החרימו אותן כמחאה. בבחירות הוצבה אבטחה נרחבת, כשכרבע מיליון אנשי ביטחון הוצבו בפנגאב כדי למנוע מהומות.
| מפלגה | מפלגה | מושבים | קולות | אחוז |
| --- | --- | --- | --- | --- |
|  | הקונגרס הלאומי ההודי | 12 | 1,486,289 | 49%.27 |
|  | בהוג'אן סמג' | 1 | 594,628 | 19.71% |
|  | מפלגת העם ההודית | 0 | 497,999 | 16.51% |
|  | המפלגה הקומוניסטית של הודו (מרקסיסטית) | 0 | 119,902 | 3.98% |
|  | שירומאני אקאלי דאל (סימארנג'יט סינג מאן) | 0 | 77,970 | 2.58% |
|  | המפלגה הקומוניסטית של הודו | 0 | 47,226 | 1.57% |
|  | ג'נטה דאל | 0 | 39,220 | 1.30% |
|  | ג'נטה | 0 | 27,966 | 0.93% |
| לוק דאל | לוק דאל | 0 | 2,839 | 0.09% |
| בהרטיה קירשי אודאיוג סנג | בהרטיה קירשי אודאיוג סנג | 0 | 1,349 | 0.04% |
|  | עצמאיים | 0 | 121,009 | 4.01% |
| כך הכל | כך הכל | 3,016,397 | 100.00 | 13 |
לאחר הבחירות

בבחירות הייתה הקונגרס הלאומי ההודי למפלגה הגדולה ביותר, כשהיא זוכה ב-226 מושבים ולתמיכתם של 18 מושבים נוספים של בעלות ברית, 10 פחות מ-254 שנדרשו לרוב ב-507 מושבים. למרות זאת, המפלגה הובילה בפער ניכר הן על החזית המאוחדת (76) ובעלות בריתה הקומוניסטיות (55), והן על מפלגת העם ההודית (117) ובעלת בריתה השיוו סנה (4). המפלגה הקימה ממשלת מיעוט בראשות פ"ו נרסימהה ראו, שזכתה לאימונם של 241 חברי הלוק מטעם הקונגרס, 112 חברים נעדרו, ו-111 הצביעו נגדה.
באופן יוצא דופן, הן נרסימהה ראו והן שר האוצר מאנמוהאן סינג והן שר ההגנה שארד פאוור לא היו חברים בפרלמנט ההודי בעת מינויים. נרסימהה ראו נבחר מאוחד יותר ממחוז בחירה באנדרה פרדש.
הערות שוליים

↑  India's prime minister resings, The Free Lance-Star, ‏6 במרץ 1991 (באנגלית)
↑  ראש ממשלת הודו התפטר: אני לא בובה של מפלגת הקווגרס רג'יב גאנדי מנסה להקים ממשלה, חדשות, 7 במרץ 1991
1 2 3 4 5  Walter K. Andersen, “India’s 1991 Elections: The Uncertain Verdict”, Asian Survey vol. 31, no. 10, 1991, עמ' 976–89‏, JSTOR 2645067
↑  רג'יב גנדי נרצח במהלך מסע הבחירות שלו בדרום המדינה, חדשות, 22 במאי 1991
↑  "נגבי את הדמעות סוניה, הודו קוראת לך", חדשות, 26 במאי 1991
↑  IE Online, ONCE UPON A POLL: Tenth Lok Sabha Elections (1991), The Indian Express, ‏21 במרץ 2014
1 2  Gurharpal Singh, The Punjab Elections 1992: Breakthrough or Breakdown?, Asian Survey Vol. 32, No. 11, University of California Press, Nov., 1992, עמ' 988-999‏, JSTOR 2645266
↑  Barbara Crossette, Punjab Campaigns to Resume In an Election Steeped in Fear, The New York Times, ‏13 ביוני 1991
החבר המושלם שלי

| --- | --- |

פוסטר הסרט
 בימוי:  פול הואן 
 הופק בידי:  אדם קוסאק רובין סצ'ור דן סליגמן
 תסריט:  ג'ייסון מיילנד 
 עריכה:  דון ברוצ'ו 
 שחקנים ראשיים:  צ'יינה אן מקליין סשה קלמנטס קלי ברגלנד מרשל ויליאמס
 מדבבים:  הלן ג'ונס (Computer) 
 מוזיקה:  קנת בורגומסטר 
 מדינה:  ארצות הברית 
 חברה מפיצה:  דיסני
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית15 באוגוסט 2014 ישראל23 באוקטובר 2014
 משך הקרנה:  109 דק' 
 שפת הסרט:  אנגלית 
 סוגה:  קומדיה רומנטיקה מדע בדיוני נעורים
 תקציב:  7,000,000$
 דף הסרט ב־IMDb
 
החבר המושלם שלי (באנגלית: How to Build a Better Boy, בתרגום חופשי: איך לבנות בן טוב יותר) הוא סרט מקורי של ערוץ דיסני המככבים בו צ'יינה אן מקליין, קלי ברגלנד ומרשל ויליאמס. הסרט שודר לראשונה ב-15 באוגוסט 2014 בארצות הברית, ובישראל שודר לראשונה ב-23 באוקטובר 2014.
עלילה

מבחנים מתקדמים במדע ובמתמטיקה אינם מהווים בעיה עבור גבי ומיי, אבל השתלבות בחברה בבית הספר לא קורית בצורה כה טבעית. לכן, באמצעות תוכנת עיצוב השייכת לאבא של מיי, הבנות מהנדסות ובונות גרסה אנושית של "החבר" של מיי, אלברט, אותו המציאה בחלומה כבחור אשר יש בו את כל מה שתלמידה בתיכון הייתה יכולה לרצות בבחור. אבל, כשאלברט מתעורר לחיים כחייל רובוטי מתקדם, שתי החברות הטובות לומדות מהר מאוד שאבא של מיי עובד למעשה עבור זרוע צבאית סודית ביותר, הרודפת עתה אחר גבי ומיי, כמו גם אחרי אלברט, כדי לוודא שהוא לא ייפול לידיים הלא נכונות.
דמויות

גבי (צ'יינה אן מקליין) - חברתה הטובה ביותר של מיי המחפשת את החבר המושלם אך צריכה להיזהר במשאלותיה.
מיי (קלי ברגלנד) - חברתה הטובה ביותר של גבי המחפשת את החבר המושלם אך צריכה להיזהר לגבי מה שהיא מאחלת לעצמה.
אלברט (מרשל ויליאמס) - נער חלומות מקסים וחמוד - היצירה המושלמת שהיא קצת יותר מורכבת ממה שהבנות דמיינו.
שירים

סברינה קרפנטר - Stand Out
מרשל ויליאמס וקלי ברגלנד - Love You like a Love Song (במקור של סלינה גומז והסצנה)
מו' צ'דה וכריסטינה רנה - Higher
צ'יינה אן מקליין וקלי ברגלנד - Something Real
הבהרה: סברינה קרפנטר מו' צ'דה וכריסטינה רנה לא מופיעים בסרט.
שידורי הסרט בעולם

| מדינה | ערוץ | תאריך | שם הסרט |
| --- | --- | --- | --- |
| ארצות הבריתארצות הברית | ערוץ דיסני | 15 באוגוסט 2014 | How to Build a Better Boy |
| קנדהקנדה | ערוץ המשפחה | 15 באוגוסט 2014 | How to Build a Better Boy |
| אירלנדאירלנד הממלכה המאוחדתבריטניה | ערוץ דיסני בריטניה ואירלנד | 19 בספטמבר 2014 | How to Build a Better Boy |
| צ'כיהצ'כיה | ערוץ דיסני צ'כיה | 11 באוקטובר 2014 | Dokonalý kluk |
| הונגריההונגריה | ערוץ דיסני הונגריה | 11 באוקטובר 2014 | Csináld magad szuper pasi |
| רומניהרומניה | ערוץ דיסני רומניה | 11 באוקטובר 2014 | Cum să construiești băiatul perfect |
| בולגריהבולגריה | ערוץ דיסני בולגריה | אוקטובר 2014 | Как да създадеш по-добро момче |
| פוליןפולין | ערוץ דיסני פולין | 18 באוקטובר 2014 | Lepszy model |
| ישראלישראל | ערוץ דיסני ישראל | 23 באוקטובר 2014 | החבר המושלם שלי |
| אורוגוואיאורוגוואי אל סלוודוראל סלוודור אקוודוראקוודור ארגנטינהארגנטינה בוליביהבוליביה גואטמלהגואטמלה הונדורסהונדורס הרפובליקה הדומיניקניתהרפובליקה הדומיניקנית ונצואלהונצאולה מקסיקומקסיקו ניקרגואהניקרגואה פנמהפנמה פרגוואיפרגוואי פרופרו צ'ילהצ'ילה קולומביהקולומביה קוסטה ריקהקוסטה ריקה | ערוץ דיסני אמריקה הלטינית | 9 בנובמבר 2014 | Como Crear el Chico Ideal |
| ברזילברזיל | ערוץ דיסני ברזיל | 9 בנובמבר 2014 | Como Crear UN Chico Ideal |
| צרפתצרפת | ערוץ דיסני צרפת | 18 בנובמבר 2014 | Le Garçon idéal |
| איטליהאיטליה | ערוץ דיסני איטליה | 22 בנובמבר 2014 | Come creare il ragazzo perfetto |
| גרמניהגרמניה | דיסני סינמג'יק גרמניה | 25 בינואר 2015 | Albert aus Versehen |
| ספרדספרד | ערוץ דיסני ספרד | 14 בפברואר 2015 | El Chico Ideal |
| פורטוגלפורטוגל | ערוץ דיסני פורטוגל | 14 בפברואר 2015 | O rapaz Ideal |
| קוויבקקוויבק | ערוץ דיסני קנדה בצרפתית | 20 בספטמבר 2015 | Le Garçon idéal |
הארווי בל

הארווי בל
העיצוב הראשוני של החייכן.
סמיילי
הארווי רוס בל (באנגלית: Harvey Ross Ball; ‏10 ביולי 1921 – 12 באפריל 2001) היה מעצב גרפי, שעיצב את דמות הסמיילי הראשון הידוע.
ביוגרפיה > שירות צבאי

בל נולד בווסטר במדינת מסצ'וסטס שבארצות הברית. לאחר בית הספר התיכון, למד בל באקדמיה מקומית לאמנות, ה-Worcester Art Museum School. בל התגייס לשירות במשמר הלאומי, שם שירת במשך 27 שנים. במהלך מלחמת העולם השנייה היה מוצב בחזית אסיה והאוקיינוס השקט. הוא פרש מתפקידו בשנת 1973 בדרגת בריגדיר גנרל (מקביל לתת-אלוף), ושירת עוד שש שנים בשירות מילואים. במהלך שירותו הצבאי הוענק לו עיטור "כוכב הארד", על תפקודו במהלך קרב אוקינאווה.
ביוגרפיה > ביוגרפיה עסקית

ב-1959 הקים, במקביל לשירותו במשמר הלאומי, משרד פרסום. ב-1963 ביקשה ממנו חברת ביטוח לעצב סיכת דש, על מנת להעלות את מורל העובדים, שהיה נמוך לאחר מיזוג בינה לבין חברה נוספת. בל סיים את עיצוב הסיכה, ה"סמיילי", בפחות מעשר דקות וקיבל על עבודתו שכר של 45 דולר. העיצוב הפך במהירות לפופולרי, הונפק גם ללקוחות החברה והתפשט לכל העולם. בל לא רשם את העיצוב כסימן רשום, ולפיכך העיצוב התפשט בלי שבל (או חברת הביטוח) יתעשרו ממנו.
ראו גם

יום החיוך העולמי
החזית הצפונית (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  קבוצת ארמיות
 אירועים ותאריכים
 תקופת הפעילות:  24 ביוני 1941 – 23 באוגוסט 1941 (61 ימים)
 מלחמות:  מבצע ברברוסה
 פיקוד
 מפקדים:  מרקיאן פופוב
 
החזית הצפונית (ברוסית: Северный фронт), הייתה קבוצת ארמיות, שהשתייכה לצבא הסובייטי במלחמת העולם השנייה.
היסטוריה

ב-24 ביוני 1941 הוקמה החזית הצפונית, על בסיס המחוז הצבאי לנינגרד, ולמפקדה מונה מרקיאן פופוב. החזית לחמה בגזרה הצפונית במבצע ברברוסה, וב-23 באוגוסט 1941 פוצלה לחזית לנינגרד ולחזית קרליה.
מפקדים

מרקיאן פופוב (24 ביוני 1941 – 23 באוגוסט 1941)
הוגו ארמן

| --- | --- |
אין תמונה חופשית
 לידה:  11 באוגוסט 1917 גרמניה גרמניה
 פטירה:  9 במאי 1989 (בגיל 71)
 מדינה:  גרמניה 
 ידוע בשל:  הצלת יהודים בשואה חסיד אומות העולם
 השקפה דתית:  נצרות פרוטסטנטית 
 פרסים והוקרה:  חסיד אומות העולם (5 בספטמבר 1985) 
 
הוגו ארמן (בגרמנית: Hugo Armann;‏ 11 באוגוסט 1917 – 9 במאי 1989) היה מורה וחסיד אומות העולם מגרמניה, שהציל יהודים בעת שירותו כמפקד על יחידה בצבא הנאצי שהוקצתה להסדיר חזרת החיילים לחופשה בבית מהחזית המזרחית ומוקמה בעיר ברנוביץ'.
לפני המלחמה

ארמן נולד בשנת 1917 בעיירה ראונשטיין במחוז תורינגיה בגרמניה, למשפחה פרוטסטנטית. הוא למד בבית ספר יסודי ולאחריו למד חקלאות בבית ספר מקצועי. ארמן סיים את לימודיו כחקלאי מוסמך, בהצטיינות. משם נסע לבראונשוויג להמשך לימודים ולתקופת הכשרה והתנסות בהוראה מקצועית. בשנת 1940 נקטעו לימודיו והתנסותו, עם גיוסו לצבא.
בין השנים 1934–1935 היה חבר בנוער ההיטלראי, אך לא הצטרף כחבר המפלגה הנאצית (NSDAP).
במלחמה

בשנת 1940 הוצב הוגו ארמן, לשרת במשרד המנהלי לשבויי מלחמה בצרפת. ב-1941 הועבר לשרת בוורשה ומשם בעיקר למינסק. במהלך התקופה שהה מספר חודשים באשפוז בבית חולים. בפברואר שנת 1942 ארמן הוצב בעיר ברנוביץ, כקצין משנה (Hauptfeldwebel) ומפקד יחידה שתפקידה היה להסדיר את חזרת החיילים לחופשת מולדת בחזרתם מהחזית המזרחית. בעיר ברנוביץ' היה גטו, ולצידו הוקם מחנה עבודה בו הועסקו רוב הצעירים והצעירות היהודים מהגטו בעבודות שונות.
מתוקף תפקידו כמפקד היחידה להחזרת חיילים גרמנים מהחזית המזרחית לחופשת מולדת, הייתה לארמן שליטה בלעדית על שיבוץ מקומות הישיבה ברכבות לגרמניה. בנוסף הייתה לו גישה כמעט לכל מתקן צבאי או משטרתי באזור, כולל בתי המלאכה שהעסיקו עובדי כפייה יהודיים, שהופעלו על ידי הס"ד. הוא השתמש בסמכויותיו אלו כדי להעסיק במשרדו ובביתו עובדים יהודים. בנוסף, ארמן איפשר ליהודים לבוא במגע עם תושבי המקום הפולנים והביילרוסים ולסחור עמם במזון בתמורה לבגדים שהיהודים הספיקו לקחת איתם לפני שנלקחו לגטו.
כשנודעו לארמן תאריכי האקציות שנועדו לשלוח את יהודי העיר להשמדה, הוא העביר את הידיעה למכריו היהודים והציע להם שלא לחזור לגטו בסיום יום העבודה, אלא להישאר במחנה העבודה. ארמן הסתיר בביתו שישה יהודים בשתי האקציות. לאחר האקציה השנייה ומאחר שנשארו כ־3000 יהודים בלבד בגטו והיה ברור לכולם שהגטו עומד להיות מחוסל בקרוב, עזר ארמן לקשר בין יהודים מהגטו לפרטיזנים הפולנים, והאיץ ביהודים לברוח מהמחנה. הוא סיפק ליהודים עשרה רובים ותחמושת, וקישר אותם לאדוארד חצ'ה, (Edward Chacza) חסיד אומות העולם פולני, שהבריח אותם אל הפרטיזנים הפולנים. לפי הערכות ארמן הציל באופן ישיר ועקיף 35–40 יהודים שעבדו תחתיו.
עד אמצע שנת 1944 ארמן שירת בברנוביץ', ולאחר מכן הופנה לחזית המערבית ללחום בצרפת, ושם נפצע.
לאחר המלחמה

לאחר המלחמה היה ארמן מורה ומנהל בבית ספר בעיירה דטר במחוז באד קיסינגן שבגרמניה. הוא היה נשוי, ונולדו לו בן ובת. שרה מנושביץ, מעובדי המטבח שהחביא וגיסה שבתאי שטרנפלד שמרו עם ארמן על קשר עד מותו.
הכרה והנצחה

ב-15 בספטמבר 1985 הוכר ארמן כחסיד אומות העולם על ידי יד ושם. ב-11 בספטמבר 1986 ארמן הגיע למוזיאון יד ושם לטקס נטיעת העץ על שמו בשדרת חסידי אומות העולם במוזיאון.
לקריאה נוספת

עדות כתובה שבתאי שטרנפלד, מתוך תיק החסיד באדיבות יד ושם
משואה כ"ב הוצאת משואה: המכון ללימודי השואה תשנ"ד תל יצחק
קובץ מחקרים ל"א יד ושם תשס"ג ירושלים
הערות שוליים

1 2 3 4  עדותו של שבתאי שטרנפלד ליד ושם, מתוך תיק החסיד באדיבות יד ושם
1 2  הוגו ארמן, באתר יד ושם (באנגלית)
↑  משואה כ"ב, תל יצחק, תשנ"ד
↑  קובץ מחקרים ל"א, יד ושם, תשס"ג
| --- | --- |
בקרת זהויות :  GND: 1071419811  VIAF: 315962650   WorldCat (עם VIAF): 315962650 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוגו ארמן".
החזית העממית לשחרור פלסטין - מבצעים חיצוניים

החזית העממית לשחרור פלסטין - מבצעים חיצוניים (בערבית: الجبهة الشعبية لتحرير فلسطين - العمليات الخارجية) או מבצעים מיוחדים (ערבית: العمليات الخاصة) או קבוצת המבצעים המיוחדים (ערבית: مجموعة العمليات الخاصة) היו שמות לארגון הטרור שהקים ודיע חדאד, לאחר שסולק מהחזית העממית לשחרור פלסטין בשנות ה-70 המוקדמות.
היווצרות

חדאד היה ממנהיגי החזית העממית לשחרור פלסטין מאז הקמתה. אולם, לאחר חטיפת המטוסים לשדה דוסון, שנתפסה כגורם משמעותי לאירועי ספטמבר השחור, נאסר על חדאד לארגן פיגועים כנגד לא-ישראלים.
חדאד סולק מהחזית העממית בשנת 1973, והקים את ארגון החזית העממית לשחרור פלסטין - מבצעים חיצוניים.
רשימת פיגועים

30 במאי 1972 – הטבח בנמל התעופה לוד (1972) – שלושת המחבלים הגיעו במטוס אייר פראנס מפריז. סמוך לשעה 22:30 ב-31 במאי 1972 הם נכנסו לבית הנתיבות; עברו את ביקורת הגבולות וזמן קצר לאחר שהמתינו למזוודותיהם פתחו לפתע בהתקפת רימונים ויריות מנשק אוטומטי – חלקם לעבר הנוסעים אשר הגיעו עם אותו מטוס וחלקם לעבר מטוס אל על. בין ההרוגים מישראל היה פרופ' אהרון קציר (58) ראש המחלקה לפולימרים והמדען הראשי במכון ויצמן. שני מחבלים נהרגו ומחבל שלישי, קוזו אוקמוטו, ניתפס והועמד למשפט בישראל. מנהל נתב"ג לשעבר, זאב שריג, אמר כי "כל תפיסת האבטחה של נתב"ג והתעופה האזרחית של ישראל השתנתה מאותו פיגוע"
27 ביוני 1976 – שני מחבלים מהחזית העממית ושני גרמנים חברי "תאי המהפכה" חטפו מטוס אייר פראנס מנתב"ג לפריז והנחיתו אותו באנטבה שבאוגנדה, שם הצטרפו אליהם 4 מחבלים נוספים מהחזית העממית. המחבלים החזיקו בנוסעים הישראלים והיהודיים כבני ערובה. מדינת ישראל יצאה למבצע יונתן, וחילצה את החטופים.
הודל גריד

מפת מרכז מלבורן
ההודל גריד (באנגלית: Hoddle Grid) היא רשת הכבישים של אזור העסקים המרכזי של מלבורן. הרשת קרויה על שמו של מתכננה רוברט הודל, הרשת הוקמה ב-1837, ומאוחר יותר הורחבה. הרשת מכסה את האזור מרחוב פלינדרס לשוק המלכה ויקטוריה, ומרחוב ספנסר לרחוב ספרינג.
היסטוריה

הרחובות הראשיים הרחבים נבנו להתמודד עם תחבורה רבה העוברת במרכז העיר. על מנת למנוע פקקים כתוצאה מפניות ימינה נבנו הרחובות רחב ככל שניתן.
בשנת 1860, האזור הורחב, כדי להכיל את האזור של הרחובות החיצוניים, רחוב ויקטוריה, רחוב דאדלי ושוק המלכה ויקטוריה.
מפרט

כל הרחובות הראשיים הם ברוחב של 30 מטר, כאשר כל הבלוקים בגודל 10 אקרים. אורך 1.61 על 0.8 ק"מ, מונחה על ידי הציר האורכי בזווית של 28 מעלות בניגוד לכיוון השעון של כיוון מזרח מערב, כדי להתיישר לאורך נהר היארה.
תוכנית סכמטית של חלקות ההודל של מלבורן, מרץ, 1837
כל 'בלוק' חולק מאוחר יותר לעשרים חלקות
מפרט > רחובות מזרח מערב

במקביל לנהר היארה
רחוב פלינדרס
נתיב פלינדרס
רחוב קולינס
רחוב ליטל קולינס
רחוב בורק
רחוב ליטל בורק
רחוב לונסדייל
רחוב ליטל לונסדייל
רחוב לה טרוב
רחוב ליטל לה טרוב
רחוב מקנזי
רחוב אבקאט
רחוב פרנקלין
רחוב ט'ארי
מפרט > רחובות צפון דרום

אנכית לנהר היארה
רחוב ספרינג
רחוב אקסיבישן
רחוב ראסל
רחוב סוואנסטון
רחוב אליזבת
רחוב קווין
רחוב מרקט
רחוב ויליאם
רחוב קינג
רחוב ספנסר
סמטאות מלבורן

אף על פי שאינן חלק מתוכנית ההודל גריד, מלבורן הפכה סמטאות מסוימות למדרחוב. סמטאות אלו ידועות תחת השם ליין – נתיב.
חלק מסמטאות אלו משמשות למטרות מסחריות, חלקן כוסו בקשתות. סמטאות מסוימות נעלמו כתוצאה מאיחוד בלוקים ופיתוח כמו מגדלי ריאלטו. אחרות נלכדו במובלעות בניינים היסטוריים בין הרחובות הראשיים.
בין סמטאות מדרחוב מלבורן הן בנק פלייס, מובלעת קטנה של בניינים עתיקים. בלוק פלייס, רחוב דגרייבס וסנטר פלייס פופולריים בגלל תרבות בתי הקפה.
הרדוור פלייס ורחוב מק'קילופ לכיוון האזור הפיננסי מאוכלסים על ידי עובדי משרדים וסמטת פנץ' היא אחת מהסמטאות הפופולריות ביותר בקצה המזרחי של העיר. סמטת ACDC נקראה לאחרונה על שם הלהקה. אחרות ידועות בגלל אומנות הגרפיטי וציורי הקיר. מועצת העיר מלבורן הכריזה על מספר אומנויות במספר סמטאות.
עצים המוקפים על ידי בניינים ברחוב קינג במלבורן
רחוב בנק פלייס, צופה לכיוון צפון
רויאל ארקייד.